stanford-oval/wikipedia huggingface dataset:
מרתה צ'אקאן

| --- | --- |
אין תמונה חופשית
 לידה:  2 באפריל 1920 בודפשט, ממלכת הונגריה 
 פטירה:  16 ביוני 2006 (בגיל 86) בלטונפירד, הונגריה 
 שם לידה:  Steiner Márta 
 מדינה:  הונגריה 
 בן או בת זוג:  ג'רג' צ'אקאן (1941–2003) 
 פרסים והוקרה:  פרס בלה באלאז' (1970)  אמן מצטיין של הונגריה (1980) 
 
מרתה צ'אקאן (לפני נישואיה שטיינר, בהונגרית: Csákány Márta;‏ בודפשט, 2 באפריל 1920 – בלטונפירד, 16 ביוני 2006) הייתה במאית קולנוע של סרטים מדובבים בעיקר, יהודייה-הונגרייה, זוכת פרס בלה באלאז' (פרס הכבוד המקצועי הממלכתי ההונגרי הגבוה ביותר שניתן להעניק ליוצרי סרטי קולנוע ולמפיקי טלוויזיה).
קורות חיים

מרתה שטיינר נולדה במשפחה יהודית כבתם של שומה שטיינר ושל אילונה גולדשטיין. היא שרדה את השואה ומשנת 1957, הייתה במאית הדיבוב של כ-20–30 סרטים בשנה. מאות סרטיה מלווים את הקולנוע ההונגרי ואת הקהל ההונגרי עד היום. היא זכתה במספר פרסים.
חייה הפרטיים

ב-1941 היא נישאה לרדיולוג פרופסור ד"ר ג'רג' צ'אקאן (מקודם גרינוולד). נולדו להם שני ילדים;מתיאש ג'רג' צ'אקאן, רופא גינקולוג ומיילד (1946-2022) וז'וז'ה צ'אקאן (1949).
פרסים

פרס בלה באלאז'
פרס האמן המצטיין
הבימויים שלה

יש לציין שבהונגריה כל הסרטים מדובבים
Színes fátyol (1934)
Rómeó és Júlia (1936)
Angyal (1937)
Viharos alkonyat (1937)
Játékszabály (1939)
Bumeráng (1947)
Mi ketten egyedül (1952)
Éjszakai kísértet (1953)
Julius Caesar (1953)
Meggyónom (1953)
Viharok (1953)
Luxustutajon (1954)
A barátnők (1955)
Papa, mama, a feleségem meg én (1955)
Főutca (1956)
A vád tanúja (1957)
Én és a tábornok (1958)
A nevelő (1958)
Ármány és szerelem (1959)
Ballada a katonáról (1959)
A bíró (1959)
Borús reggel (1959)
Napkelte előtt (1959)
A púpos (1959)
Rózsák az államügyésznek (1959)
Vagányok éjszakája (1959)
Emberek a hídon (1960)
A kalandor (1960)
A kapitány (1960)
Öt töltényhüvely (1960)
Szombat este, vasárnap reggel (1960)
A varázsemberke (1960)
Álom luxuskivitelben (1961)
A béke első napja (1961)
Egy csepp méz (1961)
A gyilkos (1961)
Házastársam, a detektív (1961)
Ítélet Nürnbergben (1961)
Nem kell kopogni (1961)
Előzés (1962)
Kiadó szoba (1962)
Ne bántsátok a feketerigót! (1962)
Szerencse a szerelemben (1962)
Forróság (1963)
A gyilkos és a lány (1963)
Ruha teszi az embert (1963)
Sikoly (1963)
Vasárnap New Yorkban (1963)
Fekete Péter (1964)
Robbantsunk bankot! (1964)
Egy szöszi szerelme (1965)
Intim megvilágításban (1966)
Nem félünk a farkastól (1966)
Sógorom, a zugügyvéd (1966)
Furcsa pár (1968)
A Karamazov testvérek (1969)
Minden eladó (1969)
Utazás a Nap túlsó oldalára (1969)
Mesélő körhinta (1970)
Sherlock Holmes magánélete (1970)
Az utolsó Leó (1970)
Áldd meg az állatokat és a gyermekeket! (1971)
Felszarvazták őfelségét! (1971)
Lear király (1971)
Leonardo da Vinci (1971)
Tombol a hold (1971)
A hatalom játékai (1972)
Agatha asszony nagy utazása (1973)
Nevem: Senki (1973)
A sárga Fiat három utasa (1973)
Sivatagban, őserdőben (1973)
Mussolini végnapjai (1974)
Magukra maradtak (1975)
Száll a kakukk fészkére (1975)
Csúfak és gonoszak (1976)
Macska a forró bádogtetőn (1976)
Etűdök gépzongorára (1977)
Férfias idők (1977)
Hazatérés (1978)
Kramer kontra Kramer (1979)
Hárman a slamasztikában (1980)
לקריאה נוספת

פטר הרמן: מי זה מי 2002 CD-ROM, Biográf Kiadó מסת"ב 963-8477-64-4
בד"ץ בית יוסף

סמל הבד"צ אחרי פטירתו של הרב עובדיה יוסף
סמל הבד"צ לפני פטירתו של הרב עובדיה יוסף
בד"צ בית יוסף הוא סוכנות כשרות שהוקמה על ידי הרב עובדיה יוסף ומתנהל על-פי פסיקותיו, המבוססות בדרך כלל על פסקי הרב יוסף קארו. הבד"צ מאוגד כחברה בשם בד"ץ "בית יוסף" בע"מ.
היסטוריה

הבד"צ הוקם בעשור האחרון של המאה העשרים כדי לספק מוצרים כשרים לבני הספרדים ההולכים לאור פסיקותיו של הרב עובדיה יוסף. מלבד עסקי המזון בהכשר בד"צ זה, ובפרט מותג הבשר "עטרה", נמצא תחת פיקוחו גם מפעל התפילין "תפארת יוסף".
בספטמבר 2016 הגיש רשם העמותות בקשה לפירוק עמותה הקשורה לבד"ץ, בשל אי-סדרים בפעילותה.
באפריל 2017 הורשע רב העיר חולון אברהם יוסף, בנו של הרב עובדיה יוסף, בהפרת אמונים, משום שבמסגרת כהונתו קידם אינטרסים כלכליים של בד"צ בית יוסף.
סימני כשרות הבד"צ

לבד"צ בית יוסף כמה סימני כשרות שמטרתם למנוע זיופים. בין היתר הוא משתמש בהולוגרמה - מדבקה המיוצרת בעזרת לייזר. בעבר השתמש הבד"צ בפלומבה מפלסטיק האוחזת את הבשר או העוף כך שכדי להורידה חייבים לשבור אותה. השימוש בפלומבות הופסק בהוראת משרד הבריאות לאחר שתינוק נחנק מאחת מהן.
ראשי הבד"צ

הרב עובדיה יוסף שימש כנשיא הבד"צ עד לפטירתו, ומאז עומד בנו, הרב משה יוסף, בראש הארגון. חבר מועצת חכמי התורה הרב שמעון בעדני היה עד פטירתו חבר ועד הכשרות של הבד"צ.
ביקורת

בשנת 2017 ראש מחלקת הכשרות במשרד לשירותי דת, עמיחי פילבר, אמר:
בשנת 2018 בתוך חודש אחד אירעו שתי תקלות חמורות בהשגחה. במקרה אחד שווקו חתיכות בשר רבות שלא עברו ניקור להסרת החלב. באירוע אחר ממתק חמץ שווק ככשר לפסח. בשני המקרים דיווחו צרכנים על המכשול, והמוצרים נאספו.
הערות שוליים

↑  דוגמה
↑  רשימת בתי עסק בכשרותם
↑  יצחק דנון, בקשה לפירוק הבד"ץ של משפחת יוסף, באתר News1 מחלקה ראשונה, 19 בספטמבר 2016
↑  חן מענית, ‏הרב אברהם יוסף, בנו של הרב עובדיה, הורשע בהפרת אמונים, באתר גלובס, 23 באפריל 2017
↑  הסבר אודות הולוגרמה
↑  תמונה של פלומבה
↑  בחדרי חרדים, תינוק בבית שמש נחנק לאחר שבלע פלומבת מתכת של כשרות בשר
↑  יהודה יפרח, בדץ בית יוסף? רק גובים כסף ומסתמכים על משגיחי הרבנות, באתר nrg‏, 19 במאי 2017
↑  ישי כהן, ‏חמץ גמור שווק כ"כשר לפסח" עם כשרות 'בד"צ בית יוסף', באתר כיכר השבת, 28 במרץ 2018
| --- | --- |
בקרת זהויות :  NLI: 987007310728505171
אבו ג'אבר א-שייח'

| --- | --- |
אין תמונה חופשית
 לידה:  1968 (בן 56 בערך) מסכנה, סוריה 
 שם לידה:  هاشم الشيخ 
 מדינה:  סוריה 
 השכלה:  אוניברסיטת חלב 
 
האשם א-שייח' (בערבית: هاشم الشيخ; נולד ב-1968), הידוע בכינויו אבו ג'אבר א-שייח' (أبو جابر الشيخ) הוא אמיר היאת תחריר א-שאם לשעבר.
פעילות לפני המלחמה

אבו ג'אבר סיים תואר ראשון בהנדסת מכונות באוניברסיטת חלב. לאחר מכן, הוא עבד במפעלי ההגנה ליד א-ספירה. פעילותו האסלאמיסטית והתנגדותו נגד ממשלת הבעת' הביאו למעצרו על ידי ממשלת סוריה מספר פעמים. בשנת 2005, הוא נכלא בכלא סיידנאיא, הידוע לשמצה בשל החזקת מספר אסירים אחרים ששוחררו מאוחר יותר.
מלחמת האזרחים בסוריה

ב-25 בספטמבר 2011, בתחילתה של מלחמת האזרחים בסוריה, שוחרר אבו ג'אבר מכלא סיידנאיא יחד עם מספר אסירים פוליטיים נוספים. הוא הצטרף לפג'ר א-שאם אל-אסלאמיה ולחם לצד ג'בהת א-נוסרה.
בספטמבר 2014 נהרג מייסד ומפקד אחראר א-שאם, חסן עבוד, יחד עם 45 מלוחמיו בהפצצה בנפת אידליב. אבו ג'אבר מילא את תפקידו והפך למפקד הכללי של התנועה. הוא התפטר והוחלף על ידי מוהנד אל-מסרי (אבו יחיא אל-חמאווי) (אנ') בספטמבר 2015. דובר אחראר א-שאם תיאר את מנהיגותו של אבו ג'אבר כתקופה ה"קשה" ביותר של התנועה.
ב-28 בינואר 2017, אבו ג'אבר ועשרות מפקדים אחרים של אחראר א-שאם הכריזו על התפטרותם מכיוון שחמש קבוצות מורדים איסלאמיסטיות סוניות גדולות, הכוללות את ג'יש אל-אחרר וג'בהת פתח א-שאם, "התמזגו" להיאת תחריר א-שאם. אבו ג'אבר הפך לאמיר של הקבוצה. הוא אחד משלושת המנהיגים המייסדים של אחראר א-שאם ששרדו.
ב-1 באוקטובר 2017, התפטר מתפקידו כמפקד הכללי של תחריר א-שאם, ובמקומו מונה אחמד א-שרע. אבו ג'אבר לקח תפקיד נוסף כראש מועצת השורא של היאת תחריר אל-שאם.
הערות שוליים

↑  "Syria rebels name slain leader's replacement". Al-Jazeera. 11 בספטמבר 2014. {{cite web}}:  (עזרה)
↑  "Mmedia.me - mmedia Resources and Information". אורכב מ-המקור ב-4 בדצמבר 2017. נבדק ב-24 בספטמבר 2020. {{cite web}}:  (עזרה)
↑  "After trying period, Ahrar al-Sham infuses leadership with 'new blood'". Syria:direct. 13 בספטמבר 2015. {{cite web}}:  (עזרה)
↑  Thomas Joscelyn (28 בינואר 2017). "Al Qaeda and allies announce 'new entity' in Syria". FDD's Long War Journal. {{cite web}}:  (עזרה)
↑  "Tahrer Sham: Who won in this merger?". OGN News. 29 בינואר 2017. אורכב מ-המקור ב-1 בפברואר 2017. נבדק ב-29 בינואר 2017. {{cite web}}:  (עזרה)
↑  "Julani is a temporary leader of the "Liberation of the Sham" .. This is the fate of its former leader". HuffPost. 2 באוקטובר 2017. אורכב מ-המקור ב-2 באוקטובר 2017. נבדק ב-2 באוקטובר 2017. {{cite web}}:  (עזרה)
בראדלי סטרייקר

| --- | --- |
אין תמונה חופשית
 לידה:  29 ביוני 1977 (בן 47) סיאטל, וושינגטון 
 שם לידה:  בראדלי רוברט סטרייקר
 מדינה:  ארצות הברית 
 תקופת הפעילות:  מ-2001
 פרופיל ב-IMDb
 
בראדלי רוברט סטרייקר (באנגלית: Bradley Robert Stryker; נולד ב-29 ביוני 1977) הוא שחקן אמריקאי.
ביוגרפיה

סטרייקר נולד בסיאטל, וושינגטון ב-29 ביוני 1977.
קריירה

בשנת 2003 התפרסם עם גילום דמותו של טריי אטווד (אחיו של ראיין אטווד) בשני פרקים בדרמת הנעורים "The O.C."‎.
בשנת 2016 ביים וכתב את סרטו העלילתי הראשון "Land Of Smiles". הסרט הוקרן בבכורה בפסטיבל הסרטים NewFilmmakers New York ב-27 באפריל 2016 ולאחר מכן שוחרר לאקרנים ברחבי ארצות הברית ב-1 בינואר 2018; סך הכל הסרט זכה בכ-33 פרסים בפסטיבלי קולנוע ברחבי העולם.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | The Brotherhood | דבון אייזלי |  |
| 2001 | Final Stab | פטריק |  |
| 2002 | Wolves of Wall Street | קניסון |  |
| 2003 | ברוס הגדול מכולם | סטודנט פורע סדר |  |
| 2006 | Tillamook Treasure | טום |  |
| 2006 | 110%: When Blood, Sweat and Tears Are Not Enough | מר ג'נינגס |  |
| 2011 | The American Dream | צ'אק |  |
| 2014 | The Extendables | חשמלאי |  |
| 2016 | Land of Smiles | דייל | גם במאי ותסריטאי |
| 2017 | בני ערובה במילכוד | טד ליטל |  |
| 2017 | מקס 2: גיבור הבית הלבן | שף קופ |  |
| 2019 | מרדף קר | לימבו |  |
| 2019 | Get Gone | גרנט |  |
| 2019 | Daughter | ג'ו |  |
| 2020 | תן לו ללכת | שריף נבלסון |  |
| 2021 | Who Is Christmas Eve? | מייק |  |
| 2022 | לכוד | סטרלינג |  |
| 2022 | Dangerous Game: The Legacy Murders | ברנהם |  |
| 2022 | אשת ניחומים | ג'ייסון ווילקס |  |
| 2022 | Sheltering Season | ברוקלין |  |
| 2023 | Mercy | מיק |  |
| 2023 | Magazine Dreams | קן דוניו |  |
| 2023 | Disquiet | איש כחוש |  |
| 2023 | Vindicta | ויני |  |
| 2024 | מפחיד 3 | אדי |  |
| TBA | The Order | סם סטינסון |  |
| TBA | Santa's Chair | אבא של אל |  |
| TBA | 13th Round | אנטון |  |
| TBA | Get Fast |  |  |
הערות שוליים

1 2  Hellter interviews Bradley Stryker (The Brotherhood, Final Stab), Gruemonkey
↑  "Media From the Heart by Ruth Hill" Interview With Actor Bradley Stryker, "Chesapeake Shores", My Devotional Thoughts
| --- | --- |
בקרת זהויות :  VIAF: 6983149296289980670008   WorldCat (עם VIAF): 6983149296289980670008
מישה

| --- | --- |

 יוצרים:  Victor Chizhikov 
 מידע
 תאריך לידה:  14 בפברואר 1965 
 
מישה
מישה (ברוסית: Миша) או מישקה (Мишка) הוא דוב חום שהיה הקמע הרשמי של אולימפיאדת מוסקבה ב-1980.
בשנת 1977 פנתה הוועדה המארגנת של אולימפיאדת מוסקבה לקבוצת מעצבים בבקשה לעצב דמות של דוב שתייצג את המשחקים האולימפיים הקרבים. הדוב נבחר משום שהוא בעל חיים שמזוהה עם הטבע הרוסי והוא מופיע בסיפורי עם רוסיים רבים. לוועדה הוגשו הצעות רבות וב-19 בדצמבר באותה שנה הודיעה הוועדה כי היא בחרה בהצעתו של מאייר ספרי הילדים ויקטור צ'יז'יקוב. באיורו של צ'יז'יקוב היה הדובי חייכן וחסון ובכך התאים לייצג את הרוח האולימפית של שלום ובריאות גופנית.
עד מהרה התפרסם מישה והפך לסמל המייצג העיקרי של האולימפיאדה – הקמע האולימפי הראשון שזכה להצלחה בסדר גודל כזה. דמותו הופיעה בספרים, בולים, גלויות, סיכות ומזכרות. מישה הופיע גם בשני סרטים מצוירים סובייטיים – באחד הפרקים של הסדרה נו, פוגודי!, שהוקדש לנושא הספורט ובסדרה "באבה יאגה מתנגדת!" (Баба-яга против!), שבה מישה נאבק במכשפה הרוסית הרעה על הזכות להשתתף באולימפיאדה (הסדרה הופקה כתגובה לחרם של מדינות המערב נגד האולימפיאדה.)
טקס הסיום של האולימפיאדה ננעל בשחרור בובה ענקית של מישה הקשורה לבלונים אל שמי מוסקבה לצלילי שיר הפרידה "להתראות, מוסקבה" (До свиданья, Москва) שחובר במיוחד על ידי ניקולאי דוברונרבוב ואלכסנדרה פחמוטובה.
מקור השם מישה

השם מישה הוא שם חיבה רוסי למיכאל והוא גם כינוי נפוץ ברוסית לדוב צעצוע ולדמויות של דובים בסיפורי ילדים. הבלשן הרוסי לב אוספנסקי העלה בספרו "מילה על המילים" (Слово о словах, 1954) שתי השערות לגבי הקשר שבין דובים לבין שם החיבה הזה ברוסית: האחת היא שהמילה מישה מתחילה בצליל מ', שבו מתחילה גם המילה медведь ("מדְווד"), "דוב" והשנייה היא שהיא נוצרה מהמילה הליטאית miškas, שפירושה יער.
ממותה צמרית

| ממותה צמרית |
| --- | --- |

תקופה
פליוקן- הולוקן, כ-4–150 אלף שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: בעלי חדק
משפחה:: פיליים
סוג:: ממותה
מין:: ממותה צמרית
שם מדעי
 Mammuthus primigenius ‏בלומנבך, 1799
תחום תפוצה


ממותה צמרית (שם מדעי: Mammuthus primigenius) היא מין בסוג ממותה שחי בתקופת הפלייסטוקן.
מאפיינים

היא אחת מהממותות האחרונות בענף גנטי שתחילתו בממותה הדרום האפריקנית (Mammuthus subplanifrons) מתחילת תקופת הפליוקן. הממותה הצמרית התפצלה מממותת הערבה (Mammuthus trogontherii) לפני 150,000 שנה במזרח אסיה. המראה וההתנהגות של מין זה נחקרו יותר מכל חיה פרהיסטורית אחרת, זאת בשל השיירים הקפואים שנמצאו בסיביר ובאלסקה, שם רעו עדרים גדולים של הממותות וליחכו עשבים ודגניים שונים.
ממותה זו הייתה דומה בגודלה לפיל אפריקני בגובה של 2.7-3.4 מטרים ומשקל של קצת יותר מ-6 טונות בערך. כמו הפילים של היום הממותות הנקבות היו קטנות יותר, בגובה 2.6-2.9 מטר ומשקל של 4 טונות. כהתאמתה לחיים בעידן הקרח היא הייתה מכוסה בפרווה עבה על עורה ששמר על חום הגוף. הממותות הזכרים היו בעלי חטים ארוכים ששימשו ללחימה.
לאחר עידן הקרח האחרון לפני 4,000 שנה בערך נכחדו הממותות לחלוטין, כנראה בשל שילוב של שינויי אקלים וציד. בתום עידן הקרח כנראה היה קל יותר לבני האדם לצוד ממותות שעירות מפני שהיו להם אזורים קטנים יותר לרעות בהם.
כיום קבוצת מדענים מאוניברסיטת הרווארד מנסים "להקים לתחייה" בעל חיים זה בעזרת פיל אסייתי וחלקי דנ"א עתיקים.
בתרבות

ממותה זו היא המוכרת ביותר מבין הממותות ומוצגת במגוון סרטים, סדרות ומשחקים:
ממותה צמרית בשם מני היא הדמות הראשית בסדרת הסרטים "עידן הקרח". בהמשך מוצגים גם דמויותיהם של אשתו אלי, בתו פיצס וחתנו ג'וליאן.
בסרטי "לילה מוטרף במוזיאון", הסרט "אחי הדוב" והסרט "Journey to the Beginning of Time" נראים פרטי ממותה זו.
בסרט "10,000 לפנה"ס" מתוארים ממותות שניצודות בידי אנשים אך גם מאולפות לסחיבה של אבנים גדולות לשם בניית פירמידות.
בסדרה "משחקי הכס" נראות ממותות צמריות הנמשכות בידי ענקים במהלך המלחמה מול טירת שחור (עונה 4), אך בקרב הם בורחים והורגים את רוכביהם.
ממותות צמריות נראות בסדרת ה-BBC "ללכת עם חיות" בפרק האחרון, ובסדרות "מפלצות שפגשנו", "העולם החדש הפראי" ו"לפני ששלטנו על הארץ".
בסדרה "פארק פרהיסטורי" נראית בפרק השני ממותה בשם מרתה, אותה נייג'ל מארוון מוביל לפארק.
ממותות נראות במשחק המחשב Zoo Tycoon.
עצמות ממותה צמרית נראית בזיכיון פארק היורה: בסדרה "עולם היורה: מחנה הקרטיקון" במעבדה של ד"ר הנרי וו וכן במשחקי מחשב של הסדרה: Jurassic Park Builder, עולם היורה: המשחק ובמשחק הדומה: Ark: Survival Evolved.
בסדרת הלגו של צ'ימה נראים כמה פרטי ממותות צמריות.
מאובניה הם מאובנים לאומיים במדינות: אלסקה, נברסקה (לצד ממותה קולומביאנית) ובוורמונט - בה היא מאובן יבשתי לעומת מאובני לבנתן המשמשים כמאובנים ימיים.
תמונות

איור שיניים של הממותה הצמרית
הערות שוליים

↑   חוקרים התחקו אחר קורותיה של ממותה שחיה לפני 14 אלף שנה בעזרת חטיה, באתר הארץ, 22 בינואר 2024
↑  נעמי דרום, לא רק ב"עידן הקרח": החיה שתחזור לתחייה אחרי 4,000 שנה, באתר הארץ, 11 באוקטובר 2016
| --- | --- |
בקרת זהויות :  NLI: 987007546410705171  NKC: ph376359
פדור הולץ

| --- | --- |

הולץ ב-2018
 לידה:  25 ביולי 1993 (בן 31) זארבריקן, הרפובליקה הפדרלית של גרמניה 
 מידע כללי
 מדינה:  גרמניה 
 השכלה:  אוניברסיטת סארלנד 
 ספורט
 ענף ספורט:  פוקר 
 הישגים
 שיאים אישיים:  2 צמידי אליפות העולם בפוקר 4 זכיות בגביע סבב טריטון
 
פדור הולץ (בגרמנית: Fedor Holz; נולד ב-25 ביולי 1993) הוא שחקן פוקר גרמני אשר זכה בשני צמידי אליפות העולם בפוקר ובארבעה גביעי סבב טריטון.
ביוגרפיה

הולץ החל את קריירת הפוקר שלו כשחקן אונליין תחת השם "CrownUpGuy" בפוקרסטארס. ב-2014 זכה באליפות העולם באונליין של פוקרסטארס, ובפרס של כ-1.3 מיליון דולר. ב-2015 סיים במקום ה-25 באירוע המרכזי בסבב אליפות העולם בפוקר. במהלך שנים אלו דורג כשחקן טורנירי האונליין הטוב ביותר בעולם בדירוג Pocketfives.
ב-2016 זכה בטורניר ה-Super High Roller בסבב טריטון. באותה השנה זכה גם בצמיד אליפות העולם בפוקר הראשון שלו, כאשר ניצח את טורניר ההתרמה של ארגון ה-One Drop אשר היה בעל עלות כניסה של 111,111 דולר. במהלך אותה שנה זכה בסך של כ-16 מיליון דולר. את זכייתו הגדולה ביותר עשה ב-2018, כאשר סיים במקום השני בטורניר התרמה נוסף של ארגון ה-One Drop, בעל עלות כניסה של מיליון דולר, וזכה ב-6 מיליון דולר.
נכון למרץ 2024, הולץ זכה בסך של כ-41.4 מיליון דולר מטורנירי פוקר, כשמתוכם כ-13.4 מיליון דולר בסבב אליפות העולם, והוא במקום ה-12 בכל הזמנים בזכיות מטורנירים, והראשון מבין שחקני הפוקר הגרמנים.
ביוגרפיה > צמידי אליפות העולם בפוקר

| שנה | טורניר | פרס |
| --- | --- | --- |
| 2016 | $111,111 High Roller for One-Drop Hold'em | $4,981,775 |
| 2020 | $25,000 Heads Up No Limit Hold'em (Online) | $1,077,025 |
הערות שוליים

↑  Brett Collson,‏ Fedor "CrownUpGuy" Holz Wins 2014 WCOOP Main Event for $1.3 Million, באתר PokerNews,‏ 30 בספטמבר 2014 (באנגלית)
↑  Donnie Peters,‏ 22-Year-Old Fedor Holz Wins Triton Super High Roller $200,000 Cali Cup for $3,072,748, באתר PokerNews,‏ 4 בינואר 2016 (באנגלית)
↑  Fedor Holz Wins 2016 Edition of $111,111 High Roller for One Drop, אליפות העולם בפוקר, ‏10 ביולי 2016 (באנגלית)
↑   How Much I Actually Won in 2016 With Poker, סרטון בערוץ "Pokercode", באתר יוטיוב (אורך: 13:40)
| --- | --- |
בקרת זהויות :  GND: 1297248929  VIAF: 706169084882390310008   WorldCat (עם VIAF): 706169084882390310008
קלרה גולדציהר

| --- | --- |

 לידה:  24 בדצמבר 1881 בודפשט, האימפריה האוסטרו-הונגרית 
 פטירה:  8 באוגוסט 1962 (בגיל 80) ניו יורק, ארצות הברית 
 שם לידה:  Goldzieher Klára 
 
קלרה גולדציהר (בהונגרית: Goldzieher Klára;‏ בודפשט, 24 בדצמבר 1881 – באדן ביי וין, 8 באוגוסט 1962) הייתה אמנית טקסטיל, וגרפולוגית יהודייה-הונגרייה. היא נחשבה לאחד הגרפולוגים הבולטים גם בארצות הברית.
קורות חייה

קלרה גולדציהר נולדה במשפחה יהודית כבתם של וילמוש גולדציהר, רופא עיניים, ושל ברתה פרוינד, בתו של בעל קרקעות. אביה היה אחיינו של המזרחן המפורסם יצחק יהודה (איגנץ) גולדציהר (ענף אחד של המשפחה השתמשה בגרסת שם המשפחה ללא ה-e, כלומר Goldziher ולא Goldzieher), על פי הנהוג הכתיב העברי. אחיה הצעיר, מיקשה גולדציהר, שהיה צעיר ממנו בשנתיים, הפך לרופא כמו אביהם; ב-1925 הוא ומשפחתו התיישבו בניו יורק.
קלרה גולדציהר לא הייתה אפילו בת עשרים כשנישאה ליזם הטכני אאורל רומאן, שגר אז בשדרות אנדראשי 43, באותו הבניין שבו פעל גם בית הקפה היפני המפורסם. רומאן הפך לפקיד בנק ברבות הימים ולאחר מכן מנהל כללי בחברת מניות. לבני הזוג לא היו ילדים, על אף שהם מאוד רצו. הם עברו דירה מסיבות אישיות כמה וכמה פעמים בבודפשט.
אאורל רומאן נגרר ב-20 באוקטובר 1944 על ידי בריוני מפלגת צלב החץ לעבודת כפייה של חפירת תעלות ושוחות ואחר כך בנובמבר גורש מקומארום מערבה (לכיוון אוסטריה-גרמניה הנאצית), שם נעלמו עקבותיו. תאריך הפטירה במסמכים הרשמיים מוזכר כ-15 בדצמבר. קלרה גולדציהר ברחה מגטו בודפשט במזל רב, ואז, כמו אחיה הצעיר היגרה אחרי השחרור ומצאה בית חדש בארצות הברית.
פעילות אמנות טקסטיל

קלרה גולדציהר התעניינה תחילה בציור ואז פנתה לאמנות טקסטיל. העיתון פסטר לויד שהופיע בבודפשט בשפה הגרמנית בגיליון ה-10 באוגוסט 1912 פרסם מאמר שלה תחת השם "בטיק", אליו התייחס העיתון גם בעמוד הראשון. היא מילאה תפקיד מכריע בהבאה להונגריה של האמנות והטכנולוגיה בטיק, שעד אז לא היה ידוע בהונגריה. ב-1913, יחד עם שני אמנים שימושיים ידועים, לאיוש קוזמה וארתור לקאטוש, הקימה את הסדנה לאמנויות הטקסטיל של בודפשט, שפעלה בדירתה ברחוב צ'אקי.
באותה שנה השתתפה בתערוכה משותפת במוזיאון ארנסט. המגזינים ניוגט וכתב העת "אמנות שימושית הונגרית" הדגישו שניהם את עבודות הבטיק בעלת הטעם הטוב שלה בדיווחים שלהם על התערוכה. בשנת 1914, קלרה רכשה ידע נוסף באמנות זו בסיור לימודי בהולנד.
סבתא של הגרפולוגיה ההונגרית

אליס יאסי ידועה בדרך כלל כאמנית תנועה, כוריאוגרפית, מורה לריקוד, ויוצרת היסודות של ההתעמלות הרפואית ההונגרית, אך היא הייתה מעורבת באופן פעיל גם בניתוח כתב היד והאמינה שיש לטפח זאת לרמה מדעית. היא הכניסה את קלרה גולדציהר, שהתעניינה גם בפסיכולוגיה, לעולם הגרפולוגיה, והיא ראתה את בחינת כתב היד באותה גישה.
קלרה מכונה גם הגברת הגדולה של הגרפולוגיה ההונגרית, לא במקרה. היא יצרה את היסודות המדעיים של מחקר הכתב; חקרה את הקשר בין דיבור לכתב יד, בחנה כתב של אנשים עם מוגבלות, כתב של אנשים איטרי יד ימינם, שילבה את בחינת הכתב בחקר תאומים וחקר תורשה. היא פרסמה את תוצאות חקירותיה בכתיבת מחקרים ובכתבי עת מדעיים. היא תרמה לפיתוח מכשיר מדידה לבדיקת כתבי יד (גרפודין). היא גם השתתפה ביצירת המסגרת המוסדית-ארגונית של חקר הכתב: הייתה ממייסדי ופקידי החברה לחקר הכתב ההונגרית והמכון לחקר הכתב.
ספריה בהונגרית
כתיבה ואישיות (1926, רוואי)
מי אתה? כתיבתך תגיד לנו - ספר יד לגרפולוגיה (1944, ביתא אירודלמי רט)
עדיין נוכחים בשוק הספרים ובמדפי הספרים של המתעניינים בניתוח גרפולוגי.
התחלה חדשה באמריקה

קלרה נאלצה להתחיל חיים חדשים בניו יורק בגיל שישים ושש. מכשיר המדידה שלה הגרפודין והידע המקצועי הפכו אותה שוב לגרפולוגית מצליחה, היא הצליחה לעבוד בסביבה מחקרית מדעית, בין היתר פעלה כמרצה בבית הספר החדש למחקר חברתי. לאחר שספרו על גרפולוגיה (כתב יד, מפתח לאישיות) יצא לאור באנגלית ב-1952, היא נחשבה לאחד הגרפולוגים הבולטים בארצות הברית. הוא לא הייתה מסוגלת עוד לסיים את עבודתה הגדולה הבאה, האנציקלופדיה של הגרפולוגיה.
מותה והנצחתה

באביב 1962, מצבה הבריאותי הידרדר, אז נסעה למלון טירה בבאדן, ליד וינה, לקבלת טיפול רפואי. היא מתה שם מתסחיף ריאתי בגיל 81. מקום מנוחתה לא היה ידוע למקצוע הגרפולוגיה ההונגרית במשך תקופה ארוכה, אך בעקבות עבודת המחקר של המהנדס-גרפולוג יוז'ף אורבן ב-2011, נחשף מקום קבורתה בזימרינג בווינה.
לוח הזיכרון שלה במעונם האחרון של בני הזוג בפשט הוקם על קיר הבניין. הוא הותקן בשנת 2011 ביוזמתה של אנה פאלמאי, נשיאת אגודת הספרות ההונגרית.
פרסומיה

קלרה גולדציהר: כתב ודמות, 1925
קלרה גולדציהר: כתב ואישיות. גרפולוגיה, מהדורות רוואי, בודפשט, 1926, 192 עמ'.
קלרה גולדציהר: כתב ידו של יאנוש ויידה, ניוגט, 1926, 22. עמודים 785–789.
Klara Goldzieher Roman: Untersuchungen über die Schreibegeschwindigkeit und ihre Hemmungen, Nachtrichtendienst für Charakterologie, vol. 6. מס' 1, 1927
קלרה גולדציהר: הכתב של בעלי פגמים בדיבור, Magyar Gyógypedagogia, vol. 4, מס' הוצאת אוניברסיטת בודפשט, 1928
Kurt Lewin – Klara Goldzieher Roman: Das allgemeinmotorische Verhalten den Stotterers, Institut für Psychologie der Berliner Universität, 1929 (לא פורסם)
Theodor Flatau – Klara Goldzieher Roman: Die graphologische Beurteilung der Stottererhandschriften, Die Medizinische Welt, מס' 25, ברלין, 1929
Klara Goldzieher Roman: Untersuchungen über die Schrift der Stotterer, Stammler und Polterer, Zeitschrift für Kindeforschung, vol. 35, 1929
Klara Goldzieher Roman: Graphodyn, Zeitschrift für angewandte Psychologie, מס' 11, ברלין, 1931, 23-33. עמ.
קלרה גולדציהר: קווים מנחים לכתיבת מחקר וגרפודין ויישומיו הפוטנציאליים, סקירה פסיכולוגית הונגרית, 1933. 6. כרך, 3-4. מס' 104–115.
פטר נמט - קלרה גולדציהר: קביעת האינדיבידואליות של צעירים בעלי הפרעה נפשית על סמך בחינת כתביהם: קרימינולוגיה יישומית וגרפיולוגיה, Magyar Gyógypedagógia, Árpád Ny., קלוצ'ה, 1933
מאמרים על קלרה גולדציהר

מכונת למדידת נשמה - המצאה מרכזית של בתו של פרופסור גולדציהר. מדיאר הירלאפ, (Magyar Hírlap) 1932
המומחית ההונגרייה הראשונה לכתב משפטי משתמשת במכונה כדי לבצע גרפולוגיה. מדיאר הירלאפ, 1934-01-16 / 11. שִׁיר
הדו"ח המעניין של קלרה גולדציהר על הקונגרס הבינלאומי לגרפולוגיה בפריז. ניוזלטר, 10 בנובמבר 1937
לקריאה נוספת

יוז'ף אורבן: פרקים לא ידועים מחייה של קלרה רומנה גולדציהר. כתב עת לגרפולוגיה, 2/2012
בלוג היסטוריה של גרפולוגיה, רומן
המפרגר-נמש-זוגו: תולדות האותיות (תולדות הכתב וההיסטוריה של הגרפולוגיה). המכון לגרפולוגיה, בודפשט, 2003
קטונה-אורבן: תולדות הכתב והגרפולוגיה. המכון הלאומי למומחי כתיבה, אגר, 2009
ספריית המדע הדיגיטלי של Arcanum
הערות שוליים

↑  "Születési bejegyzése a pesti neológ izraelita hitközség születési akv. 1886/1881. folyószáma alatt". נבדק ב-2021-02-19.
| --- | --- |
בקרת זהויות :  GND: 1273412303  LCCN: n00123462  NKC: xx0153819  Trove: 960728  VIAF: 92481269   WorldCat (עם VIAF): 92481269 
הלוח של קלרה גולדציהר שנחנך ב-2011 על קיר מגוריה הקודם, Bp. ברובע 13, Gyula Hegedűs u. ב-14
תמונה של קלרה גולדציהר לרגל ביקורה באמריקה ב-1935, מאוסף יוז'ף אורבן.
גב התמונה של קלרה מ-1935.
אולגה מאטה

| --- | --- |

 לידה:  1 בינואר 1878 סיגטבר, הונגריה 
 פטירה:  5 באפריל 1961 (בגיל 83) בודפשט, הרפובליקה העממית ההונגרית 
 שם לידה:  Mautner Olga 
 מדינה:  הונגריה 
 מקום קבורה:  בית הקברות פרקשרטי בבודפשט 
 בן או בת זוג:  Béla Zalai 
 
אולגה מאטה, (במקור מאוטנר עד 1907, בהונגרית: Máté Olga; סיגטוואר, 3 בינואר 1879 – בודפשט, 5 במאי 1961) הייתה צלמת יהודייה-הונגרייה, אמנית צילום, פעילה בתנועה הפמיניסטית. מאטה הייתה ידועה בטכניקות התאורה שלה והשתמשה ברקע מואר כדי לשפר את הדיוקנאות שלה ואת יצירות הטבע דומם שלה. בשנת 1912 זכתה במדליית זהב בשטוטגרט בתערוכת צילום בינלאומית. היא גם הייתה מהסופרג'יסטיות המוקדמות בהונגריה ובמהלך הטרור הלבן ההונגרי סייעה למספר אינטלקטואלים בבריחתם.
דיוקן של אולגה מאטי ב-1908. הצלם דירקופ